Suicide Squad (filem)

***Suicide Squad*** iku filem adiwira saka Amérika dhedhasar lan nunggal jeneng déning tim antiwira DC Comics, disebar déning Warner Bros. Pictures. Niyaté arep dadi plathus ketelu ing DC Extended Universe. Filem iki ditulis lan disutradarai déning David Ayer lan dimainké sagolongan pamaraga bareng-bareng déning Will Smith, Jared Leto, Margot Robbie, Joel Kinnaman, Viola Davis, Jai Courtney, Jay Hernandez, Adewale Akinnuoye-Agbaje, Ike Barinholtz, Scott Eastwood lan Cara Delevingne.

Déning February 2009, filem Suicide Squad dikembangaké ning Warner Bros. Pictures. Ayer nyetujui kanggo nulis lan nyutradai ing September 2014 lan déning Oktober olah pamaraga wis dimulai. Panjupukan gambar diwiwiti ing 13 April 2015, ing Toronto, Ontario, Canada uga syuting tambahan ing Chicago, Illinois, lan dipungkasi ing Agustus taun iku.

Filem iki dikarepaké main ing 5 Agustus 2016, ing 2D, 3D lan IMAX 3D.

## Premis 
Bebadhan Wadi Pameréntah dibawahi Amanda Waller ngebon adimungsuh kang dikunjara kanggo maténi misi ilegal kang mbebayani saperlu njaluk pangapura lan nylametaké dunya déning ora kameruhan nanging krastala bebaya.

## Pamaraga 
* Will Smith minangka Deadshot:
: Jago tembak lan asasin. Dhèwèké minangka prajurit bayaran kala awan lan kala mbengi, dhèwèké minangka bapak kang ngemong anakké, Deadshot iku dursila kang senengané beburon, nanging dhèwèké isih nduwéni rasa éman lan mesthi ngejaga tumindaké marang anak wadoné.
* Jared Leto minangka Joker:
: Dhéwéke iku psikopat adimungsuh. Leto nggambaraké karakter Joker minangka "arep padha karo gaya Shakespearean" lan "karakter pangruksa kang ngayoni"; ing mainké karakter adimungsuh iki, dhèwèké ngandakaké "Aku sinau rada mempeng. Nanging iki kasempatan kang apik lan aku ora bisa mbayangaké yèn aku kudu mainké karakter liyané. Pokoké dhemenaké main karakter iki. Nanging uga nglarakaké." Leto ora tau èlèk mainké karakter, bebarengan karo Smith. Kanggo nyepakaké karakteré, Leto manfaatké wektuné kanggo dhèwèké dhéwé ngrungoaké musik gospel saka taun 1920an—dhèwèké ndue firasat "Joker ayaké luwih tuwa saka anggepané wong-wong"—lan maca buku-buku sastra ing shamanism. Kapengaruh saka karakter-karakter liyané kaya ta *Mexican cartel bosses* lan *the work of *Alejandro Jodorowsky.
* Margot Robbie minangka Harley Quinn:
: Adimungsuh kang gendheng, uga psikiater lawas. Produser Richard Suckle nyeritakaké karakter iki minangka "kesenengané penonton. Lucu, gendheng, nyamari... Sampéyan ora bisa njabaraké nganggo kabèh tembung sipat kanggo nggambaraké kepriyé karakter iki, amarga karakter iki nduwé tumindhak laku kang béda-béda."
* Joel Kinnaman minangka Rick Flag:
: Wong kang nyekel kabéh prakara ing Suicide Squad, dhèwèké iku kongkongané Amanda Waller nanging ora mesthi setuju karo tujuan lan carané pimpinané.
* Viola Davis minangka Amanda Waller:
: Staff pameréntah kang diwenéhi tanggung jawab marang Squad iki. Davis kandha yèn dhèwèké seneng banget marang karakter iki amarga bisa ngolah psikologi lan kekuwatané lan uga nggambaraké dhéwéke dhéwé "wanadya kulit ireng kang kuwat, rosa, bisa ancang-ancang ngetokaké pistol lan nembak sapa waé." Dhèwèké nyeritakaké "adimungsuh kang atos lan mbeling" uga ngandakaké yèn kekuwatané iku "utek lan rasané kang ora tau ngrasa salah." Davis maca otobiografiné M. E. Thomas *Confessions of a Sociopath* kanggo nyepakaké karakteré. digambaraké mbeling, ora disangka-sangka lan crigis.
: Anggota lawas saka geng Los Angeles kang bisa ngetokaké geni.
* Adewale Akinnuoye-Agbaje minangka Killer Croc:
: Adimungsuh kang ngalami lara kulit, banjur dhèwèké bisa nduwé sipat lan ciri kaya reptil. Akinnuoye-Agbaje nggambaraké karakteré "kanibal kang nesunan".
* Scott Eastwood
* Cara Delevingne minangka June Moone / Enchantress:
: Tukang sikir wanadya kang mandraguna. Karosan ala kang kuna, dhèwèké ora sengaja dibébaské déning *adventure-seeker* June Moone. Dhèwèké minangka kang njaga Rick Flag lan nduwéni Soultaker blade, bisa nangkep awak kurbané. Dhéwéke iku dudu kriminal, nanging mung sukarelawan, dadiné dhèwèké ora diwenéhi mikro bom ing awaké. Fukuhara  nyeritakaké yèn Katana iku "nduwéni moral lan kodhe. Dhèwèké uga bisa mbacok satus uwong tanpa unjal ambegan" anggota squad liyané. Ben Affleck minangka Batman, adiwira saka Gotham City. Jim Parrack lan Common minangka balané Joker Jonny Frost Alex Meraz, David Harbour, Corina Calderon, and Raymond Olubowale minangka lakon-lakon tambahan.

## Mangsa 
Adegan mid-credit film kasebut ndadékaké menyang film Justice League 2017. Ana uga sawetara spin-off lan sekuel sing diumumake bakal dikembangake:

### Terusane 
Ing Fèbruari 2019, Margot Robbie dikonfirmasi bakal manèh perané minangka Harley Quinn. Ing Maret 2019, The Hollywood Reporter ngumumake yen Idris Elba dadi Deadshot, ngganti Will Smith sing mundur amarga konflik jadwal. Ing April 2019, David Dastmalchian lan Daniela Melchior didadekake Polka-Dot Man lan Ratcatcher, nalika John Cena lagi rembugan kanggo peran Peacemaker.

## Sekuél 
Ing wulan Maret 2016, diumumaké yèn Warner Bros. bakalan nggawa Ayer lan Smith kanggo sekuél, lan arep difilemaké ing taun 2017 sawisé dhèwèké padha-padha ngrampungaké proyék filem liyané, *Bright*, ing 2016. Sawisé iku, Ayer ngandhakaké dhèwèké kepéngin gawé sekuél iku *R-rated*.

## Réferènsi